Odd Rogne

Odd Reidar Rogne (1942–2024) var en norsk siviløkonom, direktør ved Norsk Polarinstitutt og foregangsmann for vitenskapelig samarbeid i Arktis.[https://polarhistorie.no/personer/odd-rogne/ Susan Barr og Volker Rachold: Odd Rogne (1942-2024)] - direktør ved Norsk Polarinstitutt og foregangsmann for vitenskapelig samarbeid i Arktis - polarhistorie.no

Rogne var siviløkonom fra Norges Handelshøyskole (NHH) i Bergen (1967) og var også utdannet ved Sjøkrigsskolen. Han begynte sin karriere ved NHH og arbeidet deretter ved Norsk Polarinstitutt, først som underdirektør og deretter som direktør fra 1983 til 1991 etter Tore Gjelsvik. Han var en av initiativtakerne til opprettelsen av International Arctic Science Committee (IASC),International Arctic Science Committee -  iasc/info hvor han var generalsekretær fra 1991 til 2006. Han har forfattet en rekke faglige artikler og publikasjoner.

Rogne mottok flere internasjonale utmerkelser. Han ble i 1988 utnevnt til ridder av den franske nasjonale fortjenstorden (Ordre national du Mérite) for sitt arbeid for å styrke fransk-norsk forskningssamarbeid i ArktisFransk orden Aftenposten 13. okt. 1988 og ble i 2015 tildelt IASCs utmerkelse for sin sentrale rolle i forbindelse med etableringen av IASC som en ledende vitenskapelig organisasjon for Arktis.

Odd Rogne var medlem av Framkomitéen – styret for Frammuseet i Oslo – i 30 år, fra 1984-2014.

 Referanser 

 Kilder 
 75 års omtale i Aftenposten 26. juni 2017

Kategori:Norske siviløkonomer
Kategori:Personer tilknyttet Norsk polarinstitutt
Kategori:Den nasjonale fortjenstorden (Frankrike)
Kategori:Personer fra Øystre Slidre kommune